kardosdrur/scandi-wiki huggingface dataset:
Adfærdsterapi

Adfærdsterapi er en form for psykoterapi som bruges til at behandle depression, nervøsitetsforstyrrelser, fobier og andre former for psykopatologi ved hjælp af behavioristiske principper for ind- og aflæring af adfærd og følelsesmæssige responser. Kombineres i dag ofte med kognitiv terapi (kognitiv adfærdsterapi).

Eksempel: eksponering 
En udbredt adfærdsterapeutisk teknik i forbindelse med behandling af fobi er eksponering, hvor klienten gradvist og gentagende gange bliver udsat (eksponeret) for den angstfremkaldende stimuli, fx en edderkop, i en tryg atmosfære. Klienten går fx fra at betragte en lille edderkop på afstand, til at røre ved den, til at sidde med den i hånden, til at sidde med en større edderkop i hånden, osv. Klienten lærer derved, på en meget håndgribelig måde, at den angstfremkaldende stimuli ikke er farlig, og fobien aftager eller helbredes. Det behavioristiske princip i dette eksempel er "negativ forstærkning" (fravær af noget ubehagelig, hvilket vil forstærke en adfærd, der tidligere var inhiberet pga. forventning om ubehagelig konsekvens). Det samme princip med gradvis eksponering anvendes ved behandling af andre typer af fobier, fx socialfobi eller højdeskræk. 

Adfærdsterapi kombineres i dag ofte med kognitiv terapi (kognitivt adfærdsterapi), hvor man også undersøger og taler om klientens forestillinger og følelsesmæssige reaktioner, dvs. ikke kun interesserer sig for den ydre adfærd. Fx vil man i i eksemplet med edderkoppen indledningsvist undersøge hvilke (urealistiske) forestillinger klienten har om edderkoppers adfærd og hvordan forestillingerne er opstået, for bedre at kunne tilrettelægge eksponeringsfasen, så de urealistisk negative forventninger kan afkræftes.

Karakteristika ved adfærdsterapi
Af natur er adfærdsterapier empiriske (datadrevne), kontekstuelle (fokuserede på miljøet og kontekst), funktionelle (interesseret i den effekt eller konsekvens som en adfærd i sidste ende har), monistiske (afviser sind-krop-dualisme og behandler personen som en enhed) og relationelle (analyserer birettede interaktioner).

Fodnoter 

Psykologi
Anders Björler

Anders Björler (født 26. februar 1973) er en thrash/dødsmetal-guitarist fra Sverige. Han er bedst kendt som gutiarist i de to melodisk dødsmetal-bands At the Gates og The Haunted.

Gæsteoptrædender 
 2003: "The Misinformation Age" (med Darkest Hour; fra Hidden Hands of a Sadist Nation)
 2007 "Smothered" (Annihilator; fra Metal)

Eksterne henvisninger 
 
 Interview med Anders Bjorler 

Guitarister fra Sverige
Heavy metal-musikere fra Sverige
The Haunted
Herman Van Rompuy

Greve Herman Achille Van Rompuy (født 31. oktober 1947 i Etterbeek) er en belgisk (flamsk) politiker, der fra den 1. december 2009 til den 30. november 2014 var formand for Det Europæiske Råd. Han var fra den 30. december 2008 til 25. november 2009 Belgiens premierminister. Rompuy repræsenterede det kristendemokratiske parti CD&V.

Karriere 
Han begyndte sin politiske karriere i ungdomspolitik og var næstformand for CVP's ungdomsorganisation fra 1973 til 1975. Fra 1978 var han medlem af hovedbestyrelsen for CVP, og fra 1975 til 1980 arbejdede han i ministerierne under Leo Tindemans og Gaston Geens. Han var formand for CVP fra 1988 til 1993, og var vicepremierminister og finansminister fra september 1993 til juli 1999. Efter hans partis nederlag ved valget i 1999, blev han medlem af Repræsentantkammeret, og i 2007 blev han dets formand. 30. december 2008 blev han udpeget til at efterfølge Yves Leterme som premierminister. Den 1. december 2009 blev han udnævnt til formand for Det Europæiske Råd, og blev enstemmigt genvalgt den 1. marts 2012 for en fornyet periode frem til den 30. november 2014.

Familieliv mm.
Rompuy er gift med Geertrui Windels og de har fire børn sammen. To af Rompuys søskende er også politisk aktive. Hans bror, Eric Van Rompuy, har været minister i Flanderns regering fra 1995 til 1999.  

Rompuy er katolik.

Referencer

Eksterne henvisninger 

Politikere fra Belgien
Universal

Universal kan henvise til flere ting:

 Universel, adjektiv
 Almenbegreb, også kaldet Universalie

Virksomheder 
 NBC Universal, amerikansk firma
 Universal Studios, stort amerikansk mediekonglomerat
 Universal Corporation, amerikansk tobakproducent
 Universal Airlines, nu-nedlagt luftfartsselskab fra Georgetown, Guyana
 Universal Airlines (USA), nu-nedlagt luftfartsselskab fra Ypsilanti, Michigan
 Universal Helicopters, helikoptertransport-firma
 Universal-træningsmaskiner markedsført af Universal Gym Equipment
 Universal (spilfirma), computerspilfirma hovedsageligt aktivt i 1980'erne
 Universal Genève, schweizisk urproducent

Musik 
 Universal Music Group, større pladeselskab grundlagt i 1924
 Universal Records, et pladeselskab ejet af Universal Music Group, grundlagt i 1995
 XHFO-FM, "Universal Stereo", Mexico City-radiostation, grundlagt i 1979
 "The Universal", en rocksang fra 1995 af det engelske band Blur
 Universal (Orchestral Manoeuvres in the Dark-album), et album fra 1996 af Orchestral Manoeuvres in the Dark
 Universal (YFriday-album), et album fra 2006 af YFriday
 Universal (Troll-album), et album fra 2001 af Troll
 Universal (Móa-Album), et album fra 1999 af Móa.

Steder 
 Universal (Indiana), en by i USA

Religiøst 
 Katolicismen, hvis navn kommer fra græsk καθολικος = "universel"

Teknologi 
 Mac Universal, et projekt der har som mål at lade software fungere på flere platforme uden at behøve andre kernen på et styresystem.
 "Universal remote" eller "universal fjernbetjening", en fjernbetjening der fungerer til flere apparater
 HTC Universal, en PDA-model fra det taiwanesiske firma High Tech Computer

Se også 
 Universet
 Universalisme

Fodnoter
Monument

Med monument forstås generelt et mindesmærke over en person eller begivenhed.

Inden for kunsthistorien bruges ordet ofte i en bredere definition, hvor enhver menneskeskabt genstand over en hvis størrelse kaldes et monument.

Flere store bemærkelsesværdige monumenter er medtaget på UNESCOs Verdensarvsliste.

Henvisninger
Norrmalm

Norrmalm er den mest centrale bydel i Stockholm. Bydelen havde 7.322 indbyggere i 2004. Navnet anvendes dog også om et bydelsområde, der også omfatter andre bydele. Indbyggertallet her er ca. 62.000. Nedre Norrmalm udgør Stockholms City, mens Övre Norrmalm i højere grad er et beboelsesområde. 

Navnet Norrmalm er nævnt første gang i 1288. I 1602 blev byen uafhængig og havde egen borgmester og administration – dengang var navnet Norra Förstaden. Allerede i 1635 blev bydelen dog indlemmet i Stockholm igen. I 1950'erne og 1960'erne gennemgik bydelen en større forvandling, Norrmalms totalfornyelse. I dag udgør området byens forretningscentrum.
Kungliga Tekniska högskolan

Kungliga Tekniska högskolan (forkortet KTH) er et teknisk universitet beliggende i Sveriges hovedstad, Stockholm. Det er Sveriges største og ældste tekniske universitet, og det er desuden blandt de største i Skandinavien.

Universitetet blev grundlagt som Teknologiska institutet i 1827, men har haft sit nuværende navn siden 1877. KTH har 13.500 studerende. 

Det består af ni fakulteter med en række institutter under sig. Hovedcampus er beliggende i Östermalm, mens andre dele er placeret andre steder i Stockholms län; i Flemingsberg, Haninge, Kista og Södertälje. Blandt de største uddannelser på Kungliga Tekniska högskolan er civilingeniør-uddannelsen.

Eksterne henvisninger 

 Kungliga Tekniska Högskolans hjemmeside

Universiteter i Sverige
Tekniske universiteter
Bygninger, konstruktioner og anlæg i Stockholm
Uddannelse i Stockholm
Revolutionary Road

Revolutionary Road er en Golden Globe Award-vindende og Academy Award-nomineret amerikansk dramafilm fra 2008, instrueret af Sam Mendes og blandt de medvirkende er Leonardo DiCaprio og Kate Winslet. Manuskriptet er omskrevet af Justin Haythe og er baseret på en roman af samme navn fra 1961 Richard Yates. Filmen havde premiere den 26. december 2008 i udvalgte biografer og i de resterende biografer i USA den 23. januar 2009.

Medvirkende 
 Leonardo DiCaprio som Frank Wheeler
 Kate Winslet som April Wheeler
 Michael Shannon som John Givings, Jr.
 Kathryn Hahn som Milly Campbell
 David Harbour som Shep Campbell
 Kathy Bates som Helen Givings
 Ty Simpkins som Michael Wheeler
 Richard Easton som Howard Givings
 Ryan Simpkins som Jennifer Wheeler
 Dylan Baker som Jack Ordway
 Zoe Kazan som Maureen Grube
 Max Casella som Ed Small
 Jay O. Sanders som Bart Pollock

Eksterne henvisninger 
 

Amerikanske film fra 2008
Dramafilm fra USA
Film instrueret af Sam Mendes
Engelsksprogede film
Autodromo Enzo e Dino Ferrari

Autodromo Enzo e Dino Ferrari, bedre kendt som Imola, er en racerbane i nærheden af den italienske by Imola. Banen har i mange år været vært for San Marinos Grand Prix i Formel 1-serien, selvom banen ikke er beliggende i San Marino. Banen er opkaldt efter Ferraris stifter Enzo Ferrari og hans søn Dino. Når der køres formel 1 på banen, betragtes den som Ferrari-teamets hjemmebane.

Vindere af Formel 1 på Imola

Eksterne henvisninger 

 Autodromo Enzo e Dino Ferrari

Motorsportsanlæg i Italien
Formel 1-baner
Emilia-Romagna
Etableret i 1952
Ernst Trillingsgaard

Ernst Trillingsgaard (født 27. marts 1940 på Jegindø) er en dansk erhvervsleder, der var direktør for Aalborg Kongres og Kultur Center indtil 2017, hvor Nicolaj Holm overtog.
Trillingsgaard er søn af auktionsmester Laurids Clemmensen Trillingsgaard (død 2001) og hustru Irma Johanne, født Madsen.
I 1985 blev han gift med oversygeplejeske Else Johanne Kruse T. (født 29. november 1947 i Dybe Sogn), datter af murermester Jes Arne Kruse og hustru sygeplejeske Margrethe Kruse, født Andersen (død 1967). Sammen har de sønnen Claus Trillingsgaard (født 3. juli 1976 i Holstebro).

Af uddannelse har han en højere handelseksamen fra 1965. Fra 1961 til 1963 var han forretningsfører i Vildsund Dyrepark og blev som nyudsprungen student volontør i Unilever i Bremerhaven i 1965. Tilbage i Danmark blev han direktør for Holstebro-Hallen i 1965. Han etablerede Holstebro Revyen i 1969, og ledte den sammen med hallen til 1985, hvor han blev direktør for Aalborg Kongres og Kultur Center. I 1990 skabte han Aalborg Vinterrevy, som han også er leder af. 

Trillingsgaard har medvirket kraftigt til at sætte Aalborg på landkortet som kultur- og kongresby idet stedet har haft ca. 350 udenlandske gæstespil og flere end 3.500 danske og udenlandske teaterforestillinger og koncertarrangementer. 

Siden 1985 har han været kunstnerisk konsulent for Cirkusrevyen, og fra 1985 til 2002 var han formand for Danske Koncert- og Kulturhuse; fra 2002-2006 næstformand.

Han er stifter af og formand for bestyrelsen for Jegindø Fonden til Bevarelse af Gamle Redskabshuse på Jegindø og stifter af Jegindø Museum fra 1988. Desuden er han medudgiver af Harboørefolk på Jegindø (1985).

Han har været formand for bestyrelsen for Nordisk Konserthusråd fra 1996-2014.

Fra 2002 til 2009 har han været honorær konsul for Luxembourg. 

Han har modtaget det Polske Fortjenstkors (Po.Fk.1).

Anerkendelser 
 1988: Merkonomprisen 
 2000: Det Obelske Familiefonds Særlige Hæderspris (for sin betydning for dansk kulturliv)
 2005: Aalborgmanden
 2006: Ridder af 1. grad af Dannebrogordenen 
 2009: Dansk Eksportforenings Initiativpris 

Erhvervsfolk fra Danmark
Nina Smith

Nina Smith (født 17. oktober 1955 i Ølsted, Nørre Broby) er en dansk professor i nationaløkonomi. Hun har tidligere været ansat som prorektor ved Aarhus Universitet og har tidligere været økonomisk vismand.

Nina Smith blev cand.oecon. fra Aarhus Universitet i 1981 og var fra 1982-1986 ansat ved Handelshøjskole Syd som adjunkt og senere som lektor. Hun var i perioden 1986 til 1993 lektor ved Aarhus Universitet, hvorefter hun blev professor ved Handelshøjskolen i Århus fra 1993. Hun har siden 2001 været forskningsprofessor ved Deutsche Institut für Wirtschaftsforschung i Berlin.

Hun har været formand for Det Frie Forskningsråd og Danmarks Transportforskning, næstformand i Koordinationsudvalget for Forskning og medlem af Globaliseringsrådet. Fra 1991 til 1993 var hun medlem af Socialkommissionen, og fra 1993 til 1998 var hun økonomisk vismand. Hun blev i 2003 udpeget til at være medlem af Velfærdskommissionen. I 2007 blev hun udnævnt til prorektor for det akademiske område ved Aarhus Universitet – en stilling, som hun bestred frem til 2009.

Nina Smith har desuden haft en række bestyrelsesposter, bl.a. i PFA, Nykredit og NIRAS.

Anerkendelser 
 Dansk Kvindesamfunds Mathilde Pris
 14. september 2012 blev hun Ridder af 1. grad af Dannebrogordenen

Referencer 

Økonomiske vismænd fra Danmark
Professorer fra Aarhus Universitet
Medlemmer af Videnskabernes Selskab
Personer i Kraks Blå Bog
Personer i Dansk Kvindebiografisk Leksikon
Faglitterære forfattere fra Danmark
Redaktører fra Danmark
Riddere af 1. grad af Dannebrog
Dansksprogede forfattere fra Danmark
Nationaløkonomer fra Danmark
Joseph Fouché

Joseph Fouché, 1. hertug af Otranto (født 21. maj 1759, død 26. december 1820) var en fransk politiker under den Revolution (1789-1799), politiminister det Første franske kejserrige og under Restaurationen i Frankrig (1814). 1809 blev han udnævnt til duc d’Otrante hertug af Otranto.

Fouché var søn af en kaptajn i den franske handelsmarine og besøgte universitetet i Nantes. Senere underviste Fouché i logik i Vendôme i regionen Loir-et-Cher og var 1788 fysiklærer i Arras. Her mødte han Maximilien Robespierre. Ved udbruddet af den Franske revolution bosatte han sig igen i Nantes og blev medlem af den radikale politiske bevægelse Jakobinerne (Société des amis de la Constitution).

Referencer

Personer fra Frankrig
Hertuger fra Frankrig
Indenrigsministre fra Frankrig
Opfenbach

Opfenbach er en kommune i Landkreis Lindau, i regierungsbezirk Schwaben, i den tyske delstat Bayern.

Geografi 
Opfenbach ligger i Region Allgäu, eller mere præcist Westallgäu ca. 15 km fra byen Lindau. I Opfenbach ligger landsbyerne Wigratzbad, Mellatz, Beuren, Heimen, Litzis, Göritz, Mywiler og Ruhlands.

Historie 
Opfenbach var en del af det østrigske herskab Bregenz-Hohenegg. Efter Freden i Pressburg (1805) blev kommunen en del af Bayern. Den nuværende kommune blev dannet i 1818.

Eksterne henvisninger 

 Gebetsstätte Wigratzbad

Westallgäu
Otranto

Otranto (italiensk udtale: ˈɔtranto) er en havneby og kommune i provinsen Lecce i Apulien i  Italien på østkysten af Salento halvøen. Otrantostrædet, som byen giver navn, forbinder Adriaterhavet med Det Ioniske Hav og Italien med Albanien. Havnen er lille og har ringe handel.

Fyret Faro della Palascìa  ca. 5 km sydøst for Otranto er det østligste punkt af italienske fastland.
Ca. 50 km mod syd ligger forbjerget Santa Maria di Leuca med de hvide klipper (leukos er græsk for hvid), den sydøstlige ende af Italien, den gamle Promontorium lapygium eller Sallentinum. Distriktet mellem dette forbjerg og Otranto er tæt befolket og meget frugtbar.

Ekstern henvisning 

 Otrantos officielle hjemmeside (på italiensk)

Byer i Apulien
Lecce (provins)
Xabi Alonso

Xabier Alonso Olona (født 25. november 1981) er en spansk tidligere professionel fodboldspiller, der spillede som midtbanespiller for FC Bayern München, Real Madrid, Liverpool, Real Sociedad, samt Spaniens fodboldlandshold.

I 2005 var han med til at sikre Champions League-trofæet til Liverpool, hvor den engelske klub vendte et 3-0 nederlag til 3-3 og efterfølgende vandt 6-5 i straffesparkskonkurrencen over italienske AC Milan. Alonso var i den kamp en vigtig faktor hos Liverpool, da han scorede det udlignende mål til 3-3 på en returbold efter sit eget brændte straffespark.

Den 30. juli 2009 blev det rapporteret at Alonso havde anmodet om et transfer fra Liverpool.. Den 4. august blev handelen bekræftet af Liverpool forud for en helbredsundersøgelse hos Real Madrid. Transfersummen formodedes at være i omegnen af €34 millioner.

Han vandt 20. april 2011 sin første titel hos Real, da det blev til triumf i Copa del Rey.

Landshold 
Alonso står (pr. 26. marts 2013) noteret for hele 109 kampe og femten scoringer for det spanske landshold, som han debuterede for i 2003 i en venskabskamp mod Ecuador. Han var en del af det spanske hold der vandt guld ved både EM i 2008 og VM i 2010. Han har også deltaget ved både EM i 2004, VM i 2006 og Confederations Cup 2009.

Hans jubilæumskamp nummer 100 blev en personlig triumf for ham, idet han scorede begge målene i EM-kvartfinalen i 2012 mod , hvor Spanien vandt 2-0.

Titler 
FA Cup
 2006 med Liverpool F.C.

FA Community Shield
 2006 med Liverpool F.C.

UEFA Champions League
 2005 med Liverpool F.C.
 2014 med Real Madrid

UEFA Super Cup
 2005 med Liverpool F.C.

Copa del Rey
 2011 med Real Madrid
 2014 med Real Madrid
Supercopa de España
 2012 med Real Madrid
 2014 med Real Madrid
La Liga 
 2012 med Real Madrid
EM
 2008 med Spanien
 2012 med Spanien

VM
 2010 med Spanien

Referencer

Eksterne henvisninger 

 
 

Fodboldspillere fra Spanien
Fodboldspillere fra Liverpool F.C.
Fodboldspillere fra Real Sociedad
Fodboldspillere fra Real Madrid CF
Fodboldspillere fra FC Bayern München
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Verdensmestre i fodbold
Adolphe Thiers

Louis-Adolphe Thiers (født 16. april 1797, død 3. september 1877) var en fransk politiker og historiker.

Han var premierminister 1836-1839 og 1840, og præsident 1871-1873.

Eksterne henvisninger 

 Den danske oversættelse af Adolphe Thiers' Consulatets og Keiserdømmets Historie findes på Google Books
 Adolphe Thiers på Wikisource 

Frankrigs præsidenter
Frankrigs premierministre
Historikere fra Frankrig
Indenrigsministre fra Frankrig
Udenrigsministre fra Frankrig
Personer fra Marseille
Jules Grévy

François Paul Jules Grévy (født 15. august 1807, død 9. september 1891) var en fransk politiker og præsident i 1879-87.

Han blev tvunget til at gå af, da svigersønnen Daniel Wilson viste sig at have drevet handel med ordensdekorationer.

Andet 
 Grevyzebraen er opkaldt efter ham

Kilder
  

Frankrigs præsidenter
Franskmænd i 1800-tallet
Émile Loubet

Émile François Loubet (31. december 1831 – 20. december 1929) var Frankrigs præsident i 1899-1906.

Han var også premierminister i 1892.

Hædersbevisninger og ordener 
 : Ridder af Elefantordenen  (1900)
 : Ridder af Den Norske Løve  (1904)

Frankrigs præsidenter
Indenrigsministre fra Frankrig
Franskmænd i 1800-tallet
Franskmænd i 1900-tallet
Armand Fallières

Clément Armand Fallières (6. november 1841 – 22. juni 1931) var Frankrigs præsident i 1906-13.

Han var også premierminister i 1883.

Eksterne henvisninger 

Frankrigs præsidenter
Frankrigs premierministre
Indenrigsministre fra Frankrig
Udenrigsministre fra Frankrig
Justitsministre fra Frankrig
Gaston Doumergue

Pierre-Paul-Henri-Gaston Doumergue (1. august 1863 – 18. juni 1937) var Frankrigs præsident i 1924-31.

Han var også premierminister i 1913-14 og i 1934.

Eksterne henvisninger 

 
 

Frankrigs præsidenter
Frankrigs premierministre
Udenrigsministre fra Frankrig
Riddere af Dannebrog
Franskmænd i 1800-tallet
Franskmænd i 1900-tallet
Alexandre Millerand

Alexandre Millerand (10. februar 1859 – 7. april 1943) var Frankrigs præsident i 1920-24.

Han var også premierminister i 1920.

Frankrigs præsidenter
Frankrigs premierministre
Udenrigsministre fra Frankrig
Riddere af Dannebrog
Paul Doumer

Joseph Athanase Paul Doumer (født 22. marts 1857, død 7. maj 1932) var Frankrigs præsident i 1931-32.

Doumer var generalguvernør af Fransk Indokina i 1897-1902. Han blev myrdet i 1932.

Eksterne henvisninger 

  
 

Frankrigs præsidenter
Personer dræbt i attentat
Franskmænd i 1800-tallet
Franskmænd i 1900-tallet
Storkors af Æreslegionen
BASE jumping

BASE jumping er en aktivitet, hvor en faldskærm og evt. en wingsuit benyttes til at hoppe fra faste objekter med en ikke udfoldet faldskærm, når man sætter fra, hvorefter man folder den ud, når man har sat af. "BASE" er et akronym som står for de fire kategorier af faste objekter, man kan hoppe fra:
 Building (bygning)
 Antenna (antenne)
 Span (spænd, f.eks. fra en bro)
 Earth (jord, bjergtoppe ol.)

BASE jumping er ikke organiseret, men der er et miljø med mere eller mindre udtalte normer og kodekser, som udøverne kommer til at kende gennem mentorer. BASE jumping er ikke i sig selv ulovligt, men hvis man hopper fra private bygninger og bliver fanget af ejeren af bygningen, kan man forvente at blive tiltalt for ulovlig indtrængen for privat grund.

Historie 
23. juli 1980 hoppede finnen Jorma Öster med faldskærm ned fra Trollveggen for første gang. Efter flere dødsulykker blev det i 1986 forbudt at BASE-jumpe fra Trollveggen. I dag er Trollveggen den eneste klippe i Norge, som har et sådant forbud.

Udstyr 
Der anvendes en særlig faldskærm, som er lavet til formålet. I modsætning til almindeligt faldskærmsudstyr, så er der ingen nødfaldskærm, da de lave højder ikke levner tid til nødprocedurer. Udstyret tilpasses afhængigt ud fra den hastighed, som udspringeren forventes at nå op på inden skærmen udløses.

Som regel benyttes også beskyttelsesudstyr til at afbøde kollision med bjergvæggen eller til at afbøde skader under landingen, hvis der landes på klipper.

Erfarne udøvere benytter også flyvedragter (wingsuit) eller specialsyede dragter for at svæve længere og dermed øge tiden i frit fald.

Varianter 
Med tiden har sporten udviklet sig i flere retninger, men de mest markante er:

 Udspring fra objekter, hvor udøveren flyver ved hjælp af sin egen krop (tracking) indtil 1 minut før faldskærmen udløses.
 Udspring fra objekter med det formål at udføre avanceret akrobatik (aerials).
 Udspring fra objekter, hvor udøveren flyver ved hjælp af en vingedragt. Her kan den horisontale hastighed komme op på over 200 km/t.

De populæreste steder i Europa for BASE-jumping

Referencer 
 Trollveggen BASE picture gallery (1980–1985) 
 Onheading.com – Norsk BASE-relatert portal
 Offheading.com – Trøndersk BASE-relatert portal 
 Video av flytur
 Video av basehopp fra Gridsetskolten (søkedato: 1. juli 2008)

Galleri 

Ekstremsport
Faldskærmsudspring
Wingsuit

Wingsuit er en dragt som tages på før et faldskærmsudspring. Dragten har vinger som spænder sig fra dragtens håndled og ned til hofterne, samt en vinge mellem benene. Vingene gør, at faldskærmsudspringeren får en større flade at flyve på. Vingene fyldes med luft for at skabe en aerodynamisk flyvekrop. Dragten og fladen, der udspændes øger den længde man kan flytte sig fra udspringsstedet til landingsstedet. Der findes i dag flere typer wingsuits, men man kan som hovedregel sige, at man flytter sig i forholdet 2:1 horisontalt. 

Wingsuits er også benyttet ved Base jumping.

Eksterne henvisninger 
 Birdman – Verdens ledende wingsuitsproducent

Sportsudstyr
Ekstremsport
Hajastani Hanrapetakan Kusaktsutjun

Hajastani Hanrapetakan Kusaktsutjun  (HHK), (Armeniens Republikanske Parti) er et nationalkonservativt parti i Armenien. Det var det første politiske parti i den selvstændige republik Armenien, og blev dannet 2. april 1990. Det er det største Centrum-højre parti, og påstår det har 140.000 medlemmer. Ved sidste parlamentsvalg vandt partiet 64 ud af 131 sæder i parlamentet. 

Partiets formand Sersj Sargsjan vandt i februar 2008 præsidentvalget i Armenien og var indtil april 2018 præsident i Armenien.

Referencer

Eksterne links 
Officiel website for Armeniens Republikanske Parti 

Politiske partier i Armenien
Nationalkonservative partier
Etableret i 1990
Bargavadj Hayastani Kusaktsutyun

Bargavadj Hayastani Kusaktsutyun ({{lang-hy|Բարգավաճ Հայաստան կուսակցություն, forkortet ԲՀԿ eller BHK}}) er et Konservativt parti i Armenien. Det blev dannet af forretningsmanden Gagik Tsarukian i slutningen af 2005. Det stillede første gang op til et valg ved parlamentsvalget i 2007, hvor partet vandt 24 sæder ud af 134 i parlamentet. 

Politiske partier i Armenien
Konservative partier
Etableret i 2005